Document ID: 32008R1081

KOMISSION ASETUS (EY) N:o 1081/2008,
annettu 4 päivänä marraskuuta 2008,
hallinnollisen avun soveltamista koskevista yksityiskohtaisista säännöistä erityiskohtelun saavien lehmänmaidosta valmistettujen pehmeiden juustojen viennissä kolmanteen maahan annetun asetuksen (ETY) N:o 2968/79 ja hallinnollisen avun soveltamista koskevista yksityiskohtaisista säännöistä erityiskohtelun saavien tiettyjen juustojen viennissä Australiaan annetun asetuksen (ETY) N:o 1552/80 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 172 artiklan 2 kohdan yhdessä sen 4 artiklan kanssa,
sekä katsoo seuraavaa:
(1)
Asetuksen (EY) N:o 1234/2007, jolla kumotaan neuvoston asetus (ETY) N:o 2931/79 (2)1 päivästä tammikuuta 2008, 172 artiklan 1 kohdassa säädetään, että vietäessä maataloustuotteita, jotka yhteisön tekemien sopimusten mukaisesti voivat saada erityiskohtelun tuonnissa kolmanteen maahan, jos noudatetaan tiettyjä edellytyksiä, jäsenvaltioiden toimivaltaiset viranomaiset antavat pyynnöstä ja asianmukaisten tarkastusten jälkeen asiakirjan, jolla todistetaan edellytysten täyttyminen. Mainitun asetuksen mukaisesti komission asetuksissa (ETY) N:o 2968/79 (3) ja (ETY) N:o 1552/80 (4) edellytetään viejien esittävän todistuksen, jonka mukaan juusto vastaa kyseisissä asetuksissa säädettyä määritelmää, jotta sille voidaan myöntää vapaa ja rajoittamaton pääsy Yhdysvaltoihin ja Australiaan.
(2)
Yhdysvaltain toimivaltaiset tuontiviranomaiset ovat vahvistaneet, että ne varmistavat kyseisten juustojen luokituksen tuonnin yhteydessä silmämääräisellä tarkastuksella ja näytteiden laboratoriotutkimuksella ja että asetuksen (ETY) N:o 2968/79 1 artiklassa tarkoitettua todistusta ei enää edellytetä.
(3)
Samassa yhteydessä Australian viranomaiset ovat vahvistaneet, että eräiden asetuksen (ETY) N:o 1552/80 1 artiklassa tarkoitettujen yhteisön juustotyyppien kaikista määrällisistä rajoituksista vapaan tuonnin sallimiseksi Australian viranomaiset eivät enää edellytä tunniste- ja alkuperätodistuksen esittämistä.
(4)
Sen vuoksi asetukset (ETY) N:o 2968/79 ja (ETY) N:o 1552/80 olisi kumottava.
(5)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Kumotaan asetukset (ETY) N:o 2968/79 ja (ETY) N:o 1552/80.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä marraskuuta 2008.

Labels: 11
17
5
3
18